9 एक ठु भविस्सबाणीः यहोवा क सँदेसा हद्राक क देस अउ ओकर राजधानी दमिस्क क खिलाफ अहइ। इ सँदेसा इ बिदेसी देस क बारे मँ दीन्ह ग रहा। काहेकि न सिरफ इस्राएल क परिवार समूह बल्कि सबइ मानव जाति यहोवा क मदद बरे ओकरी कइँती लखत अहइँ। 2 इ भविस्सबाणी भी हामात क खिलाफ अहइ जउन हद्राक क चउहद्दी मँ अहइ। इ भविस्सबाणी सोर तथा सीदोन क भी खिलाफ अहइँ भले ही उ बहोत बुद्धिमान अहइँ। 3 सोर एक ठु किला क नाई बना अहइ। हुआँ क लोग चाँदी ऍतना बटोर लिहे अहइँ, कि उ धूलि क नाईं सुलभ बाटइ अउर सोना ऍतना साधारण अहइ जइसे माटी। 4 मुला अब यहोवा ओकरे सबइ अधिकार क लेइ बरे जात ह। उ पचे ओकर सक्तीसाली नौसेना क नस्ट करी अउर उ सहर आगी स नस्ट होइ जाइ।
9 हे बिटिया सिय्योन, खुश ह्वा!
हे बिटिया यरूसलेम, आनन्द स चिल्लावा!
लखा, तोहार राजा तोहरे लगे आवत बाटइ।
उ विजय पावइवाला नीक अहइ।
उ विनम्र स गदहा पइ, एक ठु गदहा क बच्चा पइ सवार अहइ।
अउ यरूसलेम मँ घुड़सवारन क बर्बाद किहेउँ।
दूसर रास्ट्र सान्ति-सन्धि क बातन सुनेन।
उ राजा सागर स सागर तलक राज्ज करी।
उ नदी स लइके धरती क दूरतम जगहियन पइ राज्ज करी।
11 यरूसलेम हम आपन वाचा क खून स मूहरबन्द किहेउँ।
एह बरे मइँ तोहरे पचन्क बन्दियन क अजाद कइ दिहेउँ, तोहार लोग अब सूनी जेल मँ अब नाहीं रहि गएन।
12 बन्दियो, अपने घरे जा।
अब तोहरे लगे आसा करइ बरे कछू अहइ।
दुई गुणा आसीर्बाद देब।
13 यहूदा, मइँ तोहार पचन्क उपयोग एक धनुस-जइसा करब।
एप्रैम मइँ पचन्क उपयोग बाणन जइसा करब।
यूनान स लड़इ बरे मजबूत तरवार जइसा करब।
14 यहोवा ओह पइ परगट होइ,
अउर ओकर बाण बिजुली की तरह चलाई।
यहोवा, मोर सुआमी तुरही बजाई।
फउज मरुभूमि क तूफान क नाईं आगे बढ़ी।
15 सर्वसक्तीमान यहोवा ओनकर रच्छा करी।
फउजी पाथर अउ गुलेल क उपयोग दुस्मन क हरावइ मँ करिहीं।
उ पचे आपन दुस्मनन क खून बहइहीं,
उ दाखरस जइसा बही।
इ वेदी क कोनन पइ पेके गए खून जइसा होइ।
आपन लोगन क वइसेन ही बचाइ,
जइसे गड़रिया भेड़िन क बचावत ह।
उ पचे ओकरे बरे बहोत मूल्यवान होइहीं।
उ पचे ओनके हाथन मँ जगमगात रतन स होइहीं।
17 हर एक चीज नीक अउ सुन्नर होइ।
हुआँ अद्भुत फसल होइ,
मुला हुआँ केवल अन्न अउ दाखरस नाहीं होइ।
हुआँ युवक अउ युवतियन होइहीं।
Awadhi Bible: Easy-to-Read Version. Copyright © 2005 Bible League International.
